একচেটিয়া বাজার
একচেটিয়া বাজার বলতে অর্থনীতিতে এমন একটি বাজারব্যবস্থা বোঝায় যেখানে ক্রেতার সংখ্যা অনেক হলেও পণ্য বা সেবার উৎপাদনকারী তথা সরবরাহকারী ব্যবসায়-প্রতিষ্ঠানের সংখ্যা মাত্র এক। বলা হয়ে থাকে পুঁজিবাদী অর্থনৈতিক ব্যবস্থাতে ‘একচেটিয়া বাজারের’ উদ্ভব অনিবার্য। বাংলাদেশে রেল পরিষেবা একটি একচেটিয়া বাজার। কারণ লক্ষ লক্ষ লোক রেল পরিষেবা ব্যবহার করে, যদিও কেবল একটি প্রতিষ্ঠান অর্থাৎ বাংলাদেশ রেলওয়ে বিভাগ রেলপরিভ্রমণ সেবা দিয়ে থাকে।